Un jove de la Seu d'Urgell, a judici per una denúncia d'Interior pel tall d'una carretera durant la vaga general del 21-F La República
Un jove de la Seu d’Urgell, a judici per una denúncia d’Interior pel tall d’una carretera durant la vaga general del 21-F
S’arxiva la causa contra els altres sis investigats, però podrien enfrontar-se a multes d’entre 600 i 30.000 euros
La Plataforma de suport a les 7 encausades de la Seu s'han manifestat aquest dijous 20 de juny del 2019 pels carrers de la Seu
Un jove de la Seu d’Urgell anirà a judici acusat d’atemptat contra l’autoritat arran d’una denúncia del Departament d’Interior pel tall de l’N-260 durant la vaga general del 21 de febrer, quan el Gobierno de Pedro Sánchez va celebrar el consell de ministres a Barcelona. El Jutjat d’instrucció 1 de la Seu, però, ha acordat arxivar la causa contra altres sis persones que també investigava per haver participat en els mateixos fets. Per altra banda, els Mossos han incoat procediments sancionadors administratius per manifestació no comunicada contra aquestes sis persones, que els podrien suposar multes d’entre 600 i 30.000 euros per a cadascuna d’elles.
Des del Grup de Suport de les 7 de la Seu i des d’Alerta Solidària qualifiquen d'”absurd i mesquí l’intent d’Interior de seguir criminalitzant, obrint procediments sancionadors que contravenen la normativa de Drets Humans i el Tribunal Europeu de Drets Humans”. Aquests col·lectius han volgut evidenciar aquesta setmana, en roda de premsa, que els motius que els varen portar a manifestar-se el 21 de febrer “no només continuen sinó que augmenten a la Seu i a la resta del territori”.